Merirosvodemokratiat

Merirosvodemokratiat olivat alun perin 1600- ja 1700-luvuilla merirosvojen hallitsemia siirtomaita Amerikoissa.Pirate Democracy Merirosvot hallitsivat vuosikymmeniä ennen Yhdysvaltain itsenäistymistä demokraattisin keinoin monia siirtokuntia Amerikassa. Heitä pidetään 1700-luvun amerikkalaisissa siirtomaissa demokratian edelläkävijöinä. Joissakin merirosvodemokratioissa oli tuolloin jo toimivat perustuslait, vaalit ja terveydenhuoltojärjestelmät. Merirosvoja näissä siirtokunnissa oli 1600–1700-luvuilla jopa yli 10 000.Marcus Rediker (2005) Villains of All Nations: Atlantic Pirates in the Golden Age, Beacon Ainakin kolmessa tutkitussa merirosvodemokratiassa oli kirjoitetetut säännöt ja periaatteet, jotka olivat syntyneet vuosikymmeniä ennen Yhdysvaltain perustuslakia. Merirosvodemokratiat perustuivat päätöksenteon kansanvaltaan. Ryöstösaaliitkin jaettiin ”oikeudenmukaisesti” ja samalla syntyi jopa ensimmäinen sosiaalivakuutusjärjestelmä. Walesilaissyntyisen merirosvokapteeni Bartholomew Robertsin, ”Mustan Bartin”, hallinnon alla oli selkeitä tupakointi-, juomis- ja uhkapelisääntöjä sekä väkivallan ja varkauksien kieltoja, jotka vakauttivat yhteiskuntajärjestystä. Näitä sääntöjä myös valvottiin ja rikkomuksista rangaistiin. Rangaistukset olivat ankaria, kuten ruoskinta ja kölin ali vetäminen tai asumattomalle saarelle hylkääminen.Peter T Leeson: The Invisible Hook: The hidden economics of pirates, Princeton University Press, Princeton, 2009. Nykyään Afrikan sarven alueen merirosvot ovat luoneet hallintojärjestelmiä, jotka muistuttavat 1700-luvun merirosvodemokratioita. == Kansanvalta == Merirosvodemokratioissa johtajat valikoituivat laivamiehistön kapinoissa ja olivat miehistönsä valitsemat. Merirosvot ottivat säännöt käyttöön siksi, että niiden avulla oli mahdollista saavuttaa taloudellista hyötyä samaan malliin, kuin Adam Smithin Kansojen varallisuus -teoksessa kuvataan. Merirosvojen joukossa vallitsi melko laaja tasa-arvo. Jopa kolmasosa miehistä saattoi olla kapinoissa vapautuneita orjia. Myös merirosvokapteenit saattoivat olla mustia kuten De Graf. Hänen alkuperänsä haluttiin salata, jottei se rohkaisisi mustia orjia kapinaan. https://www.somosprimos.com/spjun.htm Somos Primos]. James Nelson. Mimi Lozano 24.7.2000.Donovan Webster Pirates of the Whydah 1999. Web Archive 2006. == Sosiaalivakuutus == Merirosvodemokratioissa syntyi eräänlainen sosiaalivakuutus. Kullekin ruumiinosalle määriteltiin tietty arvo jonka mukaan määräytyivät korvaukset. Myös invalidit ja taistelukyvyttömät vanhukset saivat osansa voitosta.Good Pirates == Merirosvodemokratiat 2000-luvulla == Professori Peter T. Leesonin mukaan Somalian anarkia on synnyttänyt tämän päivän merirosvodemokratiat Afrikan sarven rannikolle. Merirosvoja ei valita tehtävään klaanin, vaan taidon perusteella. Usein merirosvot osallistuvat kaappausveneen varustamiseen yhdessä. Saalis jaetaan tehtävän vaarallisuuden mukaan. Jos merirosvo kuolee, hänen perheensä saa 15 000 dollaria. Näillä aikamme merirosvoilla on myös kirjalliset säännöt ja ohjeet, joissa muun muassa määrätään, miten vallattujen alusten miehistön jäseniä pitää kohdella. == Katso myös == * Xeer == Lähteet == * Colin Woodard (2008)The Republic of Pirates: Houghton Mifflin Harcourt * David Cordingly (1998) Under the Black Flag: The Romance and the Reality of Life Among the Pirates Random House === Viitteet === == Aiheesta muualla == * Mitä voidaan oppia merirosvoilta *Cathy Keen: Pirates pursued democracy, helped American colonies survive. University of Florida *Pirate Democracy *Paul Gilbert, "Historiography of the Golden Era of Anglo-American Piracy in the Atlantic 1680–1730" *"The Golden Age of Piracy" from The Mel Fisher Maritime Heritage Society *Cindy Vallar, "The Golden Age of Piracy" *A short history of the Golden Age of Piracy *The UnMuseum, "The Golden Age of Piracy" *History of Piracy *Chapter 1 of The Invisible Hook . Princeton University *The Invisible Hook, Google Luokka:Merirosvous Luokka:Talous Luokka:Demokratia